b'\n_START_ARTICLE_\nKeratofir\n_START_PARAGRAPH_\nKeratofir je splo\xc5\xa1no ime za vse predorninske ali \xc5\xbeilne kamnine z vtro\xc5\xa1niki glinencev, med katerimi prevladuje albit, in obarvanih mineralov, po navadi biotita, v\xc4\x8dasih tudi diopsida. Osnovna masa je kompaktna in sestavljena ve\xc4\x8dinoma iz izometri\xc4\x8dnih ali raztegnjenih mikrolitov albita._NEWLINE_Kremenov keratofir, ortoklazni keratofir itd. so kamnine, ki vsebujejo poleg albita tudi omenjene svetle minerale._NEWLINE_Keratofirji so obi\xc4\x8dajno genetsko povetani s spiliti, na primer s preperelim bazaltom, ki je nastal s podmorskimi izlivi lave in se v plasteh izmenjuje z morskimi sedimenti.'